CELEX: 62019CN0815
Language: et
Date: 2019-11-06 00:00:00
Title: kohtuasi C-815/19: Eelotsusetaotlus, mille on esitanud Bundesverwaltungsgericht (Saksamaa) 6. novembril 2019 – Natumi GmbH versus Land Nordrhein-Westfalen

9.3.2020   
            
            
               ET
            
            
               Euroopa Liidu Teataja
            
            
               C 77/20
            
         
      Eelotsusetaotlus, mille on esitanud Bundesverwaltungsgericht (Saksamaa) 6. novembril 2019 – Natumi GmbH versus Land Nordrhein-Westfalen
      (kohtuasi C-815/19)
      (2020/C 77/30)
      Kohtumenetluse keel: saksa
      
         Eelotsusetaotluse esitanud kohus
      
      Bundesverwaltungsgericht
      
         Põhikohtuasja pooled
      
      
         Kaebaja: Natumi GmbH
      
         Vastustaja: Land Nordrhein-Westfalen
      
         Menetlusosaline: Saksamaa Liitvabariigi huvide esindaja Bundesverwaltungsgerichti juures
      
         Eelotsuse küsimused
      
      
                  1.
               
               
                  Kas määruse (EÜ) nr 889/2008 (1) artiklit 28 koosmõjus IX lisa punktiga 1.3 tuleb tõlgendada nii, et mahepõllumajandusliku toidu töötlemisel võib koostisosana kasutada vetikat Lithothamnium calcareum?
               
            
                  2.
               
               
                  Juhul kui küsimusele vastatakse jaatavalt:
                  
                               
                           
                           
                              Kas lubatud on kasutada ka surnud vetikaid?
                           
                        
            
                  3.
               
               
                  Juhul kui ka teisele küsimusele vastatakse jaatavalt:
                  
                               
                           
                           
                              Kas koostisosana (surnud) vetikat Lithothamnium calcareum sisaldava toote puhul, millel on märgis „mahe“ („Bio“), võib kasutada viiteid „kaltsiumiga“ („mit Kalzium“), „kaltsiumirikka merevetikaga“ („mit kalziumreicher Seealge“) või „merevetikast Lithothamnium saadud väärtusliku kaltsiumiga“ („mit hochwertigem Kalzium aus der Seealge Lithothamnium“)?
                           
                        
            
         (1)  Komisjoni 5. septembri 2008. aasta määrus, millega kehtestatakse nõukogu määruse (EÜ) nr 834/2007 (mahepõllumajandusliku tootmise ning mahepõllumajanduslike toodete märgistamise kohta) üksikasjalikud rakenduseeskirjad seoses mahepõllumajandusliku tootmise, märgistamise ja kontrolliga (ELT 2008, L 250, lk 1).